הוועדה המיוחדת לפניות הציבור, כנסת 20, פרוטוקול מספר 50, 2016-03-15 13:00

ישראל אייכלר: אנחנו פותחים את ישיבת וועדת פניות הציבור בנושא הנפקת רישיונות מנייר והמרת רישיונות ממדינות זרות בישראל.

ישראל אייכלר: בעצם זו ישיבת מעקב לישיבה שהתקיימה ב-16.2.2016.

ישראל אייכלר: יש לי מישהו פה בכנסת שיש לו ראש מאוד גדול, כשאני אומר לו תאריך לועזי הוא מתרגם את זה לתאריך עברי.

ישראל אייכלר: לי אין את זה, אז אני לא יודע איזה.

ישראל אייכלר: אני מדבר על ה-16.2.

ישראל אייכלר: יפה, ז' אדר א' תשע"ו.

ישראל אייכלר: בדיון הקודם עלתה הטענה שאזרחי חוץ לארץ ששוהים בארץ לצורכי לימודים או עבודה, היות והם אינם בעלי אזרחות ישראלית הם מקבלים רישיון נהיגה מנייר, גם במקרים שלומדים נהיגה בישראל.

ישראל אייכלר: <קריאה:> זה ז' באדר.

ישראל אייכלר: יש פה עובד כנסת, אני לא אגיד את שמו, אבל הוא, אני אגיד את זה ככה, אפשר לא לפרוטוקול.

ישראל אייכלר: מכאן והלאה אנחנו נרשום תאריכים עבריים גם.

ישראל אייכלר: הוועדה מקיימת ישיבת מעקב, אמרתי כבר.

ישראל אייכלר: יש כאן נקודה נוספת, גם מי שלומד נהיגה בישראל ועובר כאן מבחני נהיגה, עיוני ומעשי, גם הוא מקבל רק נייר.

ישראל אייכלר: הבעיה הייתה שהרישיון מנייר לא מוכר כרישיון נהיגה בינלאומי בחוץ לארץ.

ישראל אייכלר: תיירים מחויבים להגיע כל חצי שנה פיסית למשרד הרישוי לצורך חידוש הרישיון, משלמים אגרה כמובן.

ישראל אייכלר: יש בעיה שגם לא שולחים הודעה שתוקף רישיונם פג, הם צריכים בעצמם לבדוק את זה.

ישראל אייכלר: יש להם גם בעיות בהשכרת רכב, ובביטוח רכבים ובביטוחים מקיפים.

<חנן אהרון: לא צריך לשלוח להם הודעה שהרישיון שלהם פג, הוא מקבל לחצי שנה, הוא יודע שזה לחצי שנה.

ישראל אייכלר: לא, כל אזרח שמקבל למשל ל-10 שנים, מודיעים לו כמה חודשים קודם.

<חנן אהרון: הוא מקבל רק לחצי שנה, אז אין מה להודיע לו.

ישראל אייכלר: אז גם את זה צריך לשנות.

ישראל אייכלר: אני אומר שהתוצאה היא שכל חצי שנה הוא צריך לזכור - - -

<שלומית אבינח: דיברנו על זה בדיון הקודם.

ישראל אייכלר: דיברנו על זה.

ישראל אייכלר: אני רק מתמצת את מה שכבר דיברנו.

ישראל אייכלר: גם בהשכרה ובביטוח רכב.

ישראל אייכלר: בדיון הקודם הוצע שתושבים שאינם בעלי אזרחות ישראלית יוכלו לקבל רישיון עם תמונה, כרטיס רגיל כפוף לתוקף השהייה שלהם בארץ.

ישראל אייכלר: רשות ההגירה והאוכלוסין התבקשו להעביר את קצבי הלומדים שלהם למשרד התחבורה.

ישראל אייכלר: דיברנו על הדבר הזה, אבל קיבלתי מכתב מפונה, לדעתי הוא מתמצת את העניין מאוד טוב וממצה, הוא עשה כמעט עבודת מחקר.

ישראל אייכלר: הוא אומר ככה: "הקשר בין משרד התחבורה ומשרד הפנים לגבי רישיון נהיגה הוא בכלל לא מחויב במציאות מבחינת נהיגה, מבחינת בטיחותה דרכים, מבחינת הנהיגה אין לזה שום קשר".

<חנן אהרון: בין מה למה?

ישראל אייכלר: בין הרישום במשרד הפנים לבין היכולת לשבת על הכביש ולנהוג.

<חנן אהרון: זה ברור.

ישראל אייכלר: הם אומרים שיש אפשרות לתת כרטיס, הרי בדיון הקודם העליתם כל מיני נימוקים שיש כל מיני שוהים בלתי חוקיים שמשתמשים ברישיון הנהיגה ולכן צריך להפיל את זה, כדי ששוטרים לא יטעו לחשוב שזה אזרחות, כולל בבחירות.

ישראל אייכלר: הם הציעו פשוט לעשות כרטיס עם תמונה ושיהיה כתוב שם: 'אינו אזרח ישראלי'.

ישראל אייכלר: בארה"ב יש רישיון נהיגה לבחור צעיר, כתוב - - -

<חנן אהרון: חשבנו לעשות על צבע שונה.

<חנן אהרון: היועצת המשפטית לא אישרה את זה מסיבות משפטיות של אפליה ו- - -

ישראל אייכלר: אין תעודת זהות כחולה ותעודת זהות ירוקה?

<חנן אהרון: לגבי רישיון נהיגה היא לא הסכימה.

ישראל אייכלר: אני אומר לך שהתשובה שלה היא שיש תעודות זהות, אבל בוא נניח שזה יהיה אותו צבע ויהיה כתוב בגדול ליד התמונה, כמו שכתוב 'מתחת לגיל 21' כך יהיה כתוב 'אינו אזרח ישראלי', ואז - - -

<ידידה רזלן: הוא חייב לנהוג עם דרכון, שלא יציג את זה כתעודת זהות.

<חנן אהרון: נכתוב שהוא חייב לנהוג עם דרכון.

<חנן אהרון: בסדר.

ישראל אייכלר: או כל מה שתכתבו, או שחייב לנהוג עם דרכון, או אינו אזרח ישראלי.

<חנן אהרון: כששוטר עוצר מישהו, אני נותן לך דוגמה, הוא מסתפק בתעודת זהות הזאת.

<חנן אהרון: הרישיון הזה הוא כמו תעודת זהות.

<חנן אהרון: אנחנו אומרים, איך הוא יודע שזה שוהה בלתי חוקי או חוקי, הוא צריך את הדרכון כדי לראות.

ישראל אייכלר: אנחנו רוצים לשנות שכן תהייה תמונה ושהוא כן יוכל לנסוע עם זה בחוץ לארץ.

<חנן אהרון: כן, אבל עם דרכון.

ישראל אייכלר: עם דרכון.

ישראל אייכלר: פה אתה יכול לציין שצריך עם דרכון, אבל התמונה שלו צריכה להיות על הכרטיס.

ישראל אייכלר: לשלוח הודעות תזכורת למחזיק כרטיס כמו כל אזרח אחר שמקבל תזכורת.

ישראל אייכלר: העיקר, העיקר, העיקר שהביטוח יכסה את הדבר הזה.

ישראל אייכלר: הוא הביא לי פה פסיקה של בית משפט שהייתה ב-2003, שאומרת: "במצב הקיים, לפי תקנה 567", השופט אומר, אתם וודאי יודעים מהי התקנה שהיא אנכרוניסטית, טוען השופט שיכול להיות שאם מישהו ינהג ככה, אומר השופט במאמר מוסגר:, "לעתים נהיגה בלא רישיון נהיגה ישראלי על פי תנאי התקנה 567, מקפלת בטוחה העדר במקרה של תאונת דרכים כיסוי ביטוחי גם אם פוליסת הביטוח שולמה כדת ובמועד.

ישראל אייכלר: יכולות להיות לכך השלכות דרמטיות בפן האזרחי של תאונות דרכים".

ישראל אייכלר: מה בעצם אומר השופט, שתבוא חברת ביטוח ותגיד: 'אדוני, אני לא חייבת לפי זה, רק לפי רישיון ישראלי'.

ישראל אייכלר: זו הערה של - - - אני רוצה קודם כל, בגלל שזו ישיבת מעקב להתחיל לשמוע את משרד התחבורה ואת משרד הפנים ואחר כך את הפונים.

<שלומית אבינח: רשות האוכלוסין.

<שלומית אבינח: מי מתחיל, חנן או מזל?

<חנן אהרון: אני רק רוצה לציין שהוועדה, בחיוב אני אומר את זה, עובדת במרץ.

<חנן אהרון: זאת אומרת, אנחנו עוד לא הספקנו לקיים את הדיון ויש כבר דיון מעקב.

<חנן אהרון: אנחנו אומרים שהלוואי שזה יהיה ככה בכל הוועדות ואז מצבנו בכול יהיה טוב.

<חנן אהרון: אנחנו קיימנו דיונים עם נציגי משרד הפנים.

<חנן אהרון: היינו איתם בדיון ויש גם סיכום דיון.

<חנן אהרון: אמרנו אז שהקושי שלנו הוא בזה שאז אנחנו לא יודעים לאפיין ולהגדיר את סוגי האוכלוסיות בתוך קובץ הזרים של בעלי סטטוס 'דרכון זר', 'בעלי רישיונות', 'שהייה בארץ' – היה לנו קושי בעניין הזה.

<חנן אהרון: את זה רצינו לעשות כדי לחשוב אם לאלה כן לתת לא לתת, בדיון נוסף שקיימנו בהנהלת המשרד הבכירה.

<חנן אהרון: בשנת 2009 הייתה הנחיה של המנכ"ל שלא להוציא רישיון נהיגה עם תמונה לאוכלוסיות האלה, עכשיו המדיניות אכן השתנתה.

<חנן אהרון: לאור הדיון ולאור בחינה מחדש של הנושא ולאור היכולת לקבל ממשרד הפנים, החלטנו שאכן לתת להם רישיון נהיגה – זו כבר הבשורה הראשונה – רישיון נהיגה עם תמונה.

ישראל אייכלר: אם כך זה רישיון רגיל.

<חנן אהרון: כמו כל אזרח, רישיון נהיגה עם תמונה כמו שאני מקבל וכמו שכל אחד אחר מקבל.

<חנן אהרון: את זה שינינו בכפוף לזה שאנחנו עכשיו, חברתי תספר גם על מה שישבנו, אנחנו רוצים לקבל ממשרד הפנים את קובץ סטטוס השהייה והרישיון שלהם.

<חנן אהרון: זאת אומרת, יש רישיון לשנה ויש רישיון לשנתיים ויש רישיון לתייר וכן הלאה וכן הלאה.

<חנן אהרון: אנחנו מבחינתנו, כשנוכל לקבל את הקובץ הזה נוכל לראות ולעשות הצלבה מול קובץ הנהיגה אצלנו ולדעת שאכן יש לו רישיון בתוקף, רישיון שהייה בישראל בתוקף, נוכל אז להנפיק לו רישיון.

<חנן אהרון: אנחנו החלטנו שאנחנו ניתן את זה לשנה.

<חנן אהרון: זאת אומרת, גם - - -

ישראל אייכלר: למה רק לשנה?

<חנן אהרון: אני אומר למה.

<חנן אהרון: חברתי ממשרד הפנים גם תסביר לך שהרישיונות השהייה ניתנים שנה ועוד שנה.

<חנן אהרון: לא ניתנים שלוש שנים מראש.

<חנן אהרון: היא תסביר.

<חנן אהרון: אני מדבר על כל סוגי האוכלוסיות ואומר למה.

<חנן אהרון: אנחנו לא רוצים לעשות הבחנה, יכול להיות שכל האוכלוסיות תצאנה נשכרות מהדיון הזה, אנחנו לא מדברים רק על א'1 ו-א'2 שהם סטודנטים ששוהים בישראל כמו בחור ישיבה וסטודנטים אחרים שלומדים פה, אנחנו מדברים על כל הזרים.

<חנן אהרון: כל מי שהוא בעל דרכון זר, שנקבל את הקובץ נדע מה - - -

<שלומית אבינח: סליחה שאני מתערבת.

<שלומית אבינח: מזל, יש הרבה בקשות של עובד סיעודי זר חוקי, יש לו רישיון מחו"ל והוא רוצה להסיע את הקשיש לטיפולים.

<שלומית אבינח: זה גם מקרה שיכול לענות למה שאתם עושים?

<חנן אהרון: כן, אני אומר כן.

<חנן אהרון: בעצם אנחנו הכנסנו - - -

ישראל אייכלר: מצוין, זו בשורה של ממש.

ישראל אייכלר: אני רוצה להודות לך על כך.

ישראל אייכלר: אני רוצה ל- 10 שנים, אבל מינימום 3 שנים.

<חנן אהרון: אני אסביר.

<חנן אהרון: את המדיניות שיננו, אבל היא נכונה.

<חנן אהרון: כלומר, יש גם היגיון בדבר הזה.

<חנן אהרון: ברגע שאני מקבל את הקובץ ממשרד הפנים ואני יודע שהאדם הזה שוהה בישראל, יש לנו רישיון של שנה.

<חנן אהרון: קוראים לזה רישיון שהייה בישראל.

<חנן אהרון: פעם אמרנו ויזה ואשרה, היום אני למדתי שצריך לקרוא לזה 'רישיון שהייה'.

<חנן אהרון: למדתי שזה 'רישיון שהייה בישראל' ושהרישיון שלו בתוקף.

<חנן אהרון: ברגע שהרישיון בתוקף, הם מחדשים אותו מידי שנה אז אנחנו יודעים ששנה אחת אני נותן לו כי הרישיון שלו בתוקף, אני לא יודע מה יקרה בשנה הבאה.

<חנן אהרון: זאת אומרת, בסוף השנה הזאת - - -

ישראל אייכלר: מה זה 'מה יקרה'.

ישראל אייכלר: אם הוא יהיה בארץ הוא יקבל ל-3 שנים, נכון?

<מזל כהן: לפני כמה שנים, חנן מדבר על זה שאנחנו לא רוצים להפלות בין זרים - - -

ישראל אייכלר: סליחה, רק לפרוטוקול.

ישראל אייכלר: מזל כהן, מנהלת אגף אשרות וזרים.

<מזל כהן: אכן באופן כללי לכל הזרים בארץ אנחנו נותנים רישיון שהייה מסוג מסוים לשנה בלבד ובכל שנה בהתאם קריטריונים שיש לנו מארכים לשנה נוספת.

<מזל כהן: לפני מספר שנים, כשעשינו הקלות לזכאי חוק שבות ובמיוחד לתלמידי ישיבה, החלטנו לתת לתלמידי ישיבה רישיון שהייה ל-3 שנים בבת-אחת.

<מזל כהן: אתם מדברים פה על רצון לשוויון בין כל הזרים, בכל אופן אנחנו הבענו אז רצון לתת לאותם יהודים רישיונות שהייה יותר ארוכים בישראל.

<מזל כהן: בכל אופן, כי יהודי שנמצא בישראל בכל סטטוס שהוא, בכל רגע נתון יכול להגיש בקשה לאזרחות ישראלית.

<מזל כהן: זאת אומרת, להגיש בקשה לעולה, ולכן בזמנו החלטנו להקל עליהם.

<מזל כהן: אני חושבת שבמסגרת ההקלות האלה, אם תשאלו לדעתי, אם אנחנו החלטנו לתלמיד הישיבה 3 שנים, גם אתם יכולים לתת 3 שנים.

<חנן אהרון: אני אומר.

<חנן אהרון: ברור.

<חנן אהרון: עכשיו אני שומע.

<חנן אהרון: אני מוכן לתת.

<חנן אהרון: אני אשכלל את זה, אני אחדד.

<מזל כהן: סליחה, אני אשלים את המשפט.

<מזל כהן: בנוגע לזרים שאינם זכאי שבות, אגב, גם סטודנטים, יש לנו סטודנטים יהודים וגם זכאי שבות, איתם אנחנו נוהגים אותו דבר.

<מזל כהן: לגבי זרים, סטודנטים זרים אנחנו נותנים לשנה בלבד.

ישראל אייכלר: אז אין לך בעיה עם זה.

<חנן אהרון: יש לי תשובה מצוינת לעניין.

<חנן אהרון: אין לי בעיה.

<חנן אהרון: אנחנו ניתן רישיון נהיגה בהתאם לרישיון השהייה בישראל.

ישראל אייכלר: זאת אומרת, 3 שנים.

<חנן אהרון: בהתאם - - -

ישראל אייכלר: למי שיש לו 3 שנים אתה תיתן 3 שנים?

<חנן אהרון: אני רוצה יותר טוב, אולי מחר הם יחליטו 5 שנים אז אני אתן ל-5 שנים.

<חנן אהרון: אני נותן לפי תוקף רישיון הנהיגה בישראל.

ישראל אייכלר: אני רציתי להיות ברור כדי שלא יהיו פה - -

<אהרון סנדרס: הוויזה שלי, פג תוקף עוד חצי שנה אז לא יהיה לי לא רישיון ולא זה.

<מזל כהן: תיגש למשרד הפנים ותבקש שיאריכו לך את זה.

ישראל אייכלר: יש בעיה שנותנים להם תור לעוד חצי שנה.

<אהרון סנדרס: אם הם יתקשרו בחזרה.

<אהרון סנדרס: הם אמרו שתוך חודש הם יתקשרו בחזרה ובינתיים לא קיבלתי תשובה.

<מזל כהן: בואו נעשה סדר.

ישראל אייכלר: אני רוצה לשמוע כי אין לו אפשרות לתור אלא רק אחרי חצי שנה אחרי שהוא מזמין, אז לא יהיה לו.

ישראל אייכלר: אתם יודעים מה, אולי נשמע אותך, זה הכי טוב.

ישראל אייכלר: למה אני צריך לשאול ושאת תשיבי.

ישראל אייכלר: תגידי את.

<מזל כהן: מה שרציתי להגיד, עניין התורים, עזבו את זה בצד.

<מזל כהן: גם פה עשינו מהפך.

<מזל כהן: אני באמת השתתפתי בכל המהפכים האלה כי אני קיבלתי תלונות מכל מיני גופים חרדיים.

<מזל כהן: אני העליתי את הנושאים האלה בפני השר אלי ישי ובאמת הגענו להישגים מעולים בנוגע לתלמידי ישיבה ובכלל ליהודים וזכאי שבות.

<מזל כהן: בעניין התור, ניסינו לצמצם את התור, ואתם יודעים את זה, לקחנו את הפרויקט של תלמידי ישיבה.

<מזל כהן: ריכזנו אותו אצלנו במטה ולא בלשכות כך שלא צריך להזמין תור.

<מזל כהן: זה מרוכז אצלנו, מגיעים עם כל הדרכונים, אלינו מגיעים כל הדרכונים שלהם ובמטה אצלנו אנחנו מאריכים להם את רישיונות השהייה.

<מזל כהן: במקרה כמו שלך, שיש לך קצת בעיה ואני מבינה את הבעיה שלך, בכל אופן יש לך רישיון תקף אני מבינה- - -

<אהרון סנדרס: לא, זה הולך לפי, נגיד, עכשיו אני לא יכול לקבל עוד פעם רישיון כי התוקף שלי לא יהיה בעוד חצי שנה.

<אהרון סנדרס: עכשיו קיבלתי - - -

<מזל כהן: תוקף רישיון הנהיגה.

<אהרון סנדרס: נכון ולכן אני לא יכול לנהוג אחרי עוד חצי שנה.

<אהרון סנדרס: לא תהייה לי בכלל אפשרות לנהוג פה בארץ.

<מזל כהן: הבנתי.

<מזל כהן: אתה צריך פשוט לגשת לשכה ולהגיד שאתה רוצה להאריך את זה כדי שתוכל לקבל רישיון נהיגה.

<מזל כהן: זה מקרה מיוחד, זה לא בין המקרים שאנחנו פותרים את הבעיה אצלנו במטה.

<מזל כהן: אתה ממש צריך ללכת ללשכה להזמין תור.

<מזל כהן: נכון, יש בעיה עם זימון תורים, גם את זה מנסים לפתור.

<מזל כהן: אני יודעת שעובדים על זה קשה ובעזרת ה' זה יהיה בסדר.

<ניסן פשמיש: אני חושב שכל זה שאת אומרת לגבי המטה, ככה זכור לי, כי כשהייתי בחור בישיבה אז באמת שלחו את הדרכון שלי ולא הייתי צריך להגיע למטה.

<ניסן פשמיש: אני חושב שמי שנשוי צריך לבוא בעצמו - - -

<חנן אהרון: שולחים הביתה.

<חנן אהרון: זה לא קשור - - -

<מזל כהן: אתם העליתם את זה גם בפעם הקודמת, אבל עזבו, זה דיון בנפרד.

ישראל אייכלר: יש לנו כתובת בשבילכם.

ישראל אייכלר: תכתבו לוועדה לפניות הציבור, שלומית כבר תטפל בזה בנפרד.

ישראל אייכלר: אני רוצה לציין לצורך הפרוטוקול, בלי שום קשר לדיון הזה, מנהלת הוועדה הראתה לנו פניית ציבור על משרד ממשלתי, אני לא אגיד את שמו, אני לא רוצה להגיד איזה משרד, של אדם שהתלונן על אוטובוס שלא הגיע.

ישראל אייכלר: הוא קיבל תשובה: 'אנא להביא את פרטי המקרה, פרטי הנהג, תאריך ושעת המקרה.

ישראל אייכלר: ללא הפרטים האלה לא נוכל לבדוק את תלונתך באופן ענייני'.

ישראל אייכלר: אצלנו אין תשובה כזאת.

ישראל אייכלר: איך אדם שעומד בתחנה ידע מי היה הנהג שהיה אמור לבוא.

ישראל אייכלר: צריך לעשות וועדת חקירה או ללכת ל"אגד" ולשאול מי היה בתורנות וכל זה.

ישראל אייכלר: אצלנו בוועדה, זה לא שייך אליך חנן - - -

<חנן אהרון: לא באגף שלי.

ישראל אייכלר: לא.

ישראל אייכלר: לא באגף שלך ואפילו לא אמרתי איזה משרד, אולי זה משרד החקלאות.

ישראל אייכלר: למעשה פה אצלנו בוועדה אתם לא תצטרכו, שלומית תדע בדיוק מה צריך והיא תדבר.

ישראל אייכלר: יש זכויות רבות למזל שכבר עשתה הרבה הרבה שבירת בירוקרטיה ולסידורים לקבוצות שעד אז היה גיהינום להגיע למשרד הפנים.

<חנן אהרון: כן, היא ישבה איתנו בישיבה, פעם ראשונה שאני יושב איתה ואני ראיתי את הרוח הנושבת.

<חנן אהרון: במשלי כתוב, הפסוק כותב: "אוהבי אוהב ומשחרי ימצאוני, עושר וכבוד איתי" בקיצור, שם כתוב 'אוהביה' אנחנו קוראים 'אני אוהבי אוהב'.

<חנן אהרון: רש"י מסביר, אני אוהביה, אלה שאוהבים את התורה ולומדים אותה.

<חנן אהרון: מי שאוהב אותם.

ישראל אייכלר: "חבר אני לכל אשר ירואך"

<חנן אהרון: בעניין הזה, יפה לראות את זה במשרד - - -

ישראל אייכלר: אני מברך גם אותך ואת משרד התחבורה על הבשורה שהבאתם היום לאלפי אנשים, שתוכלו להוציא להם קודם כל כרטיס רגיל כמו אזרח אחר, זה כבר דבר חשוב.

ישראל אייכלר: תמונה, גם דבר חשוב.

<שלומית אבינח: לאלה שיש רישיון נייר, איך תתבצע ההחלפה?

<חנן אהרון: אני רק רוצה לומר, שייכתב גם בפרוטוקול, שזה על פי החלטת המנכ"ל.

<חנן אהרון: זאת אומרת, זה אותו מנכ"ל שאז כתב שהוא בחן את המדיניות ולאור היכולות לראות - - -

ישראל אייכלר: המנכ"ל של?

<חנן אהרון: מנכ"ל משרד התחבורה.

<חנן אהרון: עוזי יצחקי.

<חנן אהרון: זאת אומרת, הוא שינה את המדיניות, אנחנו משנים בהתאם לזה.

<חנן אהרון: לאחר שהסברנו לו שיש את האפשרות היום לקבל את הקבצים ולראות בפועל את תוקף רישיונות השהייה, אז כמובן ההיגיון שעמד אז מאחורי המדיניות השתנה, לכן הוא שינה את זה.

<שלומית אבינח: אז לזכאי חוק השבות – 3 שנים, זרים – שנה.

<חנן אהרון: לא, אל תכתבו כך.

<חנן אהרון: אנחנו ננפיק רישיון נהיגה לפי תוקף רישיון השהייה בישראל שאנחנו מקבלים ממשרד הפנים.

<חנן אהרון: זה יכול להיות 3 שנים, זה יכול להיות שנה, חצי שנה.

<ניסן פשמיש: חנן, רק שאלה.

<ניסן פשמיש: לפי מה שאני מבין, בין כה וכה בכרטיס יהיה כתוב ה 'בצמוד לדרכון'.

<ניסן פשמיש: שצריך - - -

<חנן אהרון: בעניין הזה אני רוצה להוסיף, כי זו הערה שהוסיפה ידידה, היא בדיוק קיבלה את ההערה בדרך.

<חנן אהרון: אנחנו נבחן את האפשרות לכתוב: 'רישיון זה תקף בצמוד'.

<חנן אהרון: שוב, אני רוצה לבחון את זה, אני לא משפטן.

<חנן אהרון: אני רוצה לבדוק את זה בלשכה המשפטית שאכן אפשר לעשות את זה, זה יקל מאוד.

<חנן אהרון: אם נקבל את האישור המשפטי אנחנו בהחלט נעשה.

<חנן אהרון: אנחנו נבחן את הנקודה הזאת ואם כן - - -

ישראל אייכלר: רגע, רגע.

ישראל אייכלר: הגברת ידידה, לאיזה צורך אני צריך את האישור?

<ידידה רזלן: האדם הזה הולך ומזדהה בבנק ומקבל כל מיני שירותים - - -

<חנן אהרון: אז יופיע שהוא אינו אזרח.

<ידידה רזלן: יותר עניין ביטחוני.

<חנן אהרון: אני רוצה לומר לכם, יש בזה חשיבות.

<חנן אהרון: תראו, אנחנו שיננו מדיניות - - -

ישראל אייכלר: אז למה שלא יהיה כתוב 'בצמוד לדרכון' ושלום על ישראל, לא שהייה.

<חנן אהרון: לא.

<חנן אהרון: מבחינת ניסוח שלא תהייה בעיה - - -

ישראל אייכלר: אני הייתי כותב: 'אינו אזרח ישראלי'.

<חנן אהרון: לא, זה לא טוב, חבל.

ישראל אייכלר: כי אז זה פותר לך את כל הבעיה הביטחונית.

<חנן אהרון: למה?

ישראל אייכלר: כי הוא לא יכול להציג את עצמו כאזרח ישראלי.

ישראל אייכלר: כל השב"חים (שוהים בלתי חוקיים) - - -

<ניסן פשמיש: רק אם זה יהיה קשור לוויזה שלו.

ישראל אייכלר: רק שנייה אחת, אני מדבר עכשיו על - - -

<חנן אהרון: לכתוב: 'אינו אזרח ישראלי' זה קצת בעיה בשבילו - - -

ישראל אייכלר: למה?

ישראל אייכלר: כשהוא יהיה אזרח אז הוא יהיה אזרח.

<חנן אהרון: יש לנו אינטרס שהם יהיו אזרחים, זה יגרום להם לעלות.

<חנן אהרון: זאת הדרך לציון.

ישראל אייכלר: אם אתם מתנים את זה, גברת ידידה אני רוצה לומר משהו.

ישראל אייכלר: השוטר ברחוב בכביש הוא לא גאון, הוא לא צריך להיות גאון.

ישראל אייכלר: אם הוא רואה בכפוף לרישיון השהייה זה - - -

<חנן אהרון: לא, היא אמרה לדרכון.

<חנן אהרון: הרב אייכלר, היא אמרה - - -

ישראל אייכלר: זה צמוד לדרכון, כן.

ישראל אייכלר: שתי מילים: 'בכפוף לדרכון'.

ישראל אייכלר: רישיון שהייה לא רישיון שהייה לא מעניין - - -

<חנן אהרון: לא.

<חנן אהרון: לא.

<חנן אהרון: לא.

ישראל אייכלר: קיבלתי גם תלונות של פונים - - -

<חנן אהרון: בצמוד לדרכון.

ישראל אייכלר: כן, לא יותר מזה.

ישראל אייכלר: אני אגיד לך למה.

ישראל אייכלר: קרו מקרים שהשוטר אמר: 'לך לבית משפט, שם תסביר'.

<ידידה רזלן: הוא לא יודע לקרוא את הדרכון.

<אהרון סנדרס: אבל למה שזה יהיה קשור לוויזה?

ישראל אייכלר: לא קשור לוויזה.

ישראל אייכלר: זה רק לצורך זיהוי.

<חנן אהרון: אני רוצה רק משפט אחד.

<חנן אהרון: בנאדם מסתובב עם רישיון עם התמונה, הוא יכול להיות שוהה בלתי חוקי והוא ימשיך עוד חמש שנים.

<חנן אהרון: אנחנו נתקלו עם כאלה שמסתובבים עם רישיונות עשר שנים.

<חנן אהרון: הם מסתובבים עם זה ומכניסים אותם לכל מקום.

<חנן אהרון: לכאורה, אם הוא רשום שם הוא יכול לבחור לכנסת.

<חנן אהרון: אני אומר, אנחנו כותבים את זה כדי שמישהו בבנק ואיפה שלא יהיה, שוטר שעוצר ואומר לו: סליחה, תביא לי רק דרכון כדי ש- - -

ישראל אייכלר: 'צמוד לדרכון', כן.

ישראל אייכלר: הייתי כתוב 'בצמוד לדרכון' וזהו.

<חנן אהרון: אני אמצא את הניסוח המשפטי עם הלשכה המשפטית.

<ניסן פשמיש: מה זה קשור לאשרה?

<מזל כהן: בארה"ב מאז מה שקרה, נותנים רישיון נהיגה עד תום תוקף האשרה, לישראלים.

ישראל אייכלר: סליחה, אני לא שומע אז כל מה שאתם אומרים אני לא אדע.

ישראל אייכלר: מה אמרת?

<מזל כהן: תושבים ישראלים שבאים מארה"ב לישראל שואלים למה הרישיון לשנה ולא ארבע או חמש שנים באותה מדינה.

<מזל כהן: הם אומרים: 'זה בעקבות אסון התאומים, הפיגוע שהיה'.

<מזל כהן: המדיניות שלהם היא לתת רישיון נהיגה עד תום תוקף האשרה.

ישראל אייכלר: מי?

<מזל כהן: בארה"ב.

ישראל אייכלר: למעשה, שאלתי את היועצת המשפטית של הוועדה, כלומר, כשאתה יושב עם היועצים המשפטיים של משרד התחבורה אתה יכול להגיד שהיועצת המשפטית של הוועדה אמרה שזה בסדר גמור לכתוב 'בצמוד לדרכון'.

ישראל אייכלר: אז אין בעיה.

ישראל אייכלר: רק תאריך אני רוצה.

ישראל אייכלר: חנן, אתה יודע שבמדינת ישראל תאריך זה הדבר שהכי קשה להשיג.

<ידידה רזלן: זה לא תלוי בנו, זה אנשי מחשב.

<חנן אהרון: האמת, הכי קל להגיד 'אחרי החגים'.

<חנן אהרון: אנחנו מתקרבים לחגים עכשיו.

ישראל אייכלר: אלה שיש להם היום מנייר גם הם יוכלו להחליף, כן?

<חנן אהרון: כולם.

<חנן אהרון: זאת אומרת, אם הוא יבוא למשרד הרישוי, נחליף לו וננפיק לו ואז יוציאו לו, זאת אפשרות, בהחלט.

ישראל אייכלר: משרד הפנים, מתי אתם תהיו ערוכים?

ישראל אייכלר: העברתם כבר, אז אם אנחנו - - -

<ידידה רזלן: לא, צריך לדעת לקרוא את כל הקבצים ולדעת כל אחד והמעמד שלו.

<ידידה רזלן: לדעת לקורא את מה שמעבירים.

ישראל אייכלר: מי, המחשב שלכם?

<ידידה רזלן: כן, לדעת.

ישראל אייכלר: ניתן חודש, זה מספיק?

<ידידה רזלן: אני לא יודעת.

<ידידה רזלן: אנשי המחשוב - - -

<חנן אהרון: אנחנו לא שאלו אותם, את אנשי המחשוב, כי ישבנו רק - - -

ישראל אייכלר: שרק לא יספרו לי שהם צריכים ליצור תכנה חדשה.

<חנן אהרון: זה לא תכנה חדשה.

<חנן אהרון: עבדנו על זה כבר.

ישראל אייכלר: אז תעשו קורס.

<חנן אהרון: עשינו כבר.

<חנן אהרון: העובדים יודעים היום.

<חנן אהרון: בואו נסדר את הדברים.

<חנן אהרון: היום אנחנו מקבלים את קובץ הזרים, זה אחרי הרבה הרבה פעילות מול משרד הפנים.

<שלומית אבינח: רשות האוכלוסין.

<שלומית אבינח: קוראים להם משרד הפנים.

<חנן אהרון: רשות האוכלוסין, סליחה.

<שלומית אבינח: הם לא אוהבים שקוראים להם משרד הפנים.

<חנן אהרון: טעות שלי.

<חנן אהרון: רשות האוכלוסין.

ישראל אייכלר: רק חולה צריך החלפת שם, אדם בריא לא צריך.

ישראל אייכלר: הם יכולים להיקרא משרד הפנים, יש להם שר טוב ורשות האוכלוסין יכולה - - -

<מזל כהן: אני כבר הפסקתי לתקן.

<חנן אהרון: מרוב המעברים בין אנחנו לא יודעים לעקוב אחר השמות.

<חנן אהרון: משרד הכלכלה המשרד הזה.

ישראל אייכלר: אז בוא נסכם.

ישראל אייכלר: אם אנחנו בחודש אדר - -

<שלומית אבינח: ה' באדר ב'.

<שלומית אבינח: ה' ניסן זה ערב פסח אצלנו, ה' באייר זה יום העצמאות.

<שלומית אבינח: יום העצמאות זה יום מאוד מתאים.

<חנן אהרון: הרב אייכלר, אתה לא תתנגד ?

ישראל אייכלר: אני לא אתנגד.

<חנן אהרון: מאחר ויש לנו קשר טוב - - -

ישראל אייכלר: עד ה' באייר - - -

<חנן אהרון: מאחר ומנהלת הוועדה לא עוזבת אותנו כל יום, זה מזרז ואני אומר לזכותה.

<חנן אהרון: אני אומר לך את האמת - - -

ישראל אייכלר: תלונה כזאת תיכנס לתיק האישי.

<שלומית אבינח: אני אומר לזכותה.

<שלומית אבינח: היא בדברים האלה, מכל השנים שאני מכיר אותה, בכל הנושאים שאנחנו באים לפה.

<שלומית אבינח: מאחר והיא יושבת לנו פה אז אנחנו רצים, לא תמיד הכול הולך מהר.

<שלומית אבינח: כמובן שאנחנו ניידע אותה בימים הקרובים.

<שלומית אבינח: נשב עם אנשי המחשוב שלנו - - -

ישראל אייכלר: פשוט אנחנו צריכים להודיע לציבור - - -

<חנן אהרון: אני צריך לשבת עם אנשי המחשוב, הוא יגיד לי בעוד שבוע אז אני אבשר לכם שזה בעוד שבוע.

<שלומית אבינח: חנן, אין בעיה שאתה תבשר, אבל מה שאני אומרת לפרוטוקול, גם אלה שיש להם מנייר הם ירצו לבוא גם אם זה בתוך החצי שנה.

<שלומית אבינח: אתם צריכים להיות ערוכים כי הם יבואו להחליף.

<חנן אהרון: זאת לא בעיה, ברגע שהתכנה עובדת ותעבוד להוציא להם, יבוא למשרד הרישוי ונחליף לו את זה.

<חנן אהרון: הוא יקבל.

ישראל אייכלר: אז בוא נעשה ככה, כשעושים שידוך כותבים בתנאים: 'החתונה תהייה בשנה הבאה ובתוך הזמן מתי שיתרצו הצדדים'.

ישראל אייכלר: זה הנוסח שאנחנו כותבים.

ישראל אייכלר: אנחנו כותבים תאריך, עד ה' באייר תשע"ו ובתוך הזמן עד שיתרצו המחשבים של משרד התחבורה.

ישראל אייכלר: אני רוצה להודות- - -

<חנן אהרון: לא, אבל צריך להוריד לנו את החודש של החגים.

<חנן אהרון: זאת אומרת, לקזז.

ישראל אייכלר: לכן עשינו ה' באייר.

<חנן אהרון: אחרת נביא אותם בחול המועד שיעבדו.

<חנן אהרון: זה דבר - - -

ישראל אייכלר: אני רציתי ה' בניסן, אבל זה ערב פסח, אני לא רוצה שהעובדים שלך יעבדו בערב פסח.

ישראל אייכלר: במקום לעזור לאישה בניקיון הפסח הם ישבו על המחשבים, נתנו עד ה' באייר.

ישראל אייכלר: כעת, כל מיש רוצה להגיד יגיד במשפט כי אנחנו צריכים לגמור.

ישראל אייכלר: ידידה רוצה להגיד משהו.

<ידידה רזלן: אני רק רוצה להגיד, אנחנו קיבלנו את קובץ הזרים, חלק מקובץ הזרים אנחנו יודעים לדעת מה תוקף האשרה שלהם ולחלק לא.

<ידידה רזלן: על זה אני צריכה לשבת עם אנשי משרד הפנים מה קורה - - -

<מזל כהן: יש לך את זה במחשב, אנחנו נתנו.

<ידידה רזלן: אני אתן להם דוגמאות ואני אראה במחשב, כי זה יכול למנוע הפקת רישיון קבוע.

ישראל אייכלר: ל-3 שנים, למה?

ישראל אייכלר: למי שיש לך ספק תני לו על אחריותי, לא יקרה שום דבר, הוא לא יפוץ את מגדלי התאומים.

<ידידה רזלן: אמרו לי ממשרד הפנים שיתכן שגם דרכונים לא נכונים, לא אגיד מזויפים, לא נכונים.

ישראל אייכלר: רגע, אז מה, אם למישהו יש דרכון מזויף, יש משטרה, יש לנו צבא, יש לנו - - -

<ידידה רזלן: המטרה שלנו, כשיש לנו את הקובץ הזה זה לעבוד מולו, זה המסמך שתקף.

ישראל אייכלר: טוב מאוד.

<חנן אהרון: אנחנו נקבל את הקובץ ממשרד הפנים, נשב מולם, יש לנו תקשורת טובה והם עובדים איתנו בשיתוף עד שנגיע לפתרון.

ישראל אייכלר: אני משתמש הרבה פעמים, אני מתנצל בפניכם אם מישהו כבר שמע את זה ממני.

ישראל אייכלר: יש שיטת שלטון של סטלין ויש שיטת שלטון של ארה"ב.

ישראל אייכלר: שיטת השלטון הסטליניסטית אומרת: 'כדי שפושע אחד לא ייהנה אני אעשה סבל לאלפי ומיליוני איש יסבלו כדי שפושע אחד לא ינצח את הממשלה'.

ישראל אייכלר: השיטה האמריקאית אומרת: 'כל אדם זכאי עד שיוכח אחרת'.

ישראל אייכלר: ולכן אני חייב לאפשר למיליוני אנשים לחיות בחופשיות גם אם מישהו יתנגב בתוך הפרצה ואני צריך לתפוס אותו.

<חנן אהרון: עד שנופלים מגדלי התאומים.

ישראל אייכלר: עד שנופלים מגדלי התאומים או שעד מס הכנסה עולה עליו.

ישראל אייכלר: אמר לי מישהו שבארה"ב, אם רצחת מישהו זה לא כל כך נורא, אבל אם מס הכנסה תפס אותך תשב שנים'.

ישראל אייכלר: זו השיטה האמריקאית.

ישראל אייכלר: אני לא אומר איזו שיטה יותר טובה.

ישראל אייכלר: אנחנו צריכים להיות בדרך האמצע, בדרך ההיגיון.

ישראל אייכלר: אי אפשר לתת סבל לאלפי אנשים בגלל שאולי מישהו יזייף דרכון, זו לא דרך.

ישראל אייכלר: נכון?

<חנן אהרון: מסכים.

ישראל אייכלר: אנחנו צריכים לתפוס את מי שיזייף דרכון, לסגור לו את הפרצה ולא לפגוע באנשים.

ישראל אייכלר: האנשים עוברים הרבה סבל וכגודל הסבל שהיה פה שנים רבות כך גודל התודה אליכם, חנן, ידידה, גברת מזל והגברת אודליה ואנשי רשות האוכלוסין.

ישראל אייכלר: אני רוצה מילה אחרונה לפונה לוי שיזם את זה.

<קרן לוי: אני רוצה לשאול שאלה.

<קרן לוי: קודם כל תודה לבשורה הטובה.

<קרן לוי: יש לי שאלה, אחרי התכנית הזאת שניתן את זה בצמוד לאשרת השהייה, מה יהיה במידה ותוקף האשרה יפוג והבנאדם הזה ייסע פה בכבישים בישראל, יהיה לו ביטוח, פתאום יהיה אסור לו לנסוע, אם יהיה לו באמצע שאין לו אז יהיה אסור לנסוע בכבישי ישראל?

<קרן לוי: זה בלתי אפשרי - - -

<חנן אהרון: יש לך שאלות טובות.

<אהרון סנדרס: כמו שלי נגמר הרישיון מחר בבוקר.

<חנן אהרון: מותר לך לנסוע, יש לך ביטוח.

<חנן אהרון: בדקתי את זה.

ישראל אייכלר: אה, הוא אומר שהאזרח יכול לנסוע הלאה.

ישראל אייכלר: אני יכול לנסוע הלאה?

<חנן אהרון: השאלה שלו מצוינת.

<חנן אהרון: הוא אומר ככה: 'לי יש רישיון תקף' מבחינת תקנות התעבורה לפי סעיף 10 לתקנות התעבורה וגם לתקנות 12 והלאה - - -

<שלומית אבינח: מה זה אומר?

<חנן אהרון: רגע, הוא שאל שאלה טובה, הוא תלמיד חכם ותראי איזה שאלות יש לו.

<חנן אהרון: באמת אני אומר, הוא עשה את כל הבעיות, הוא גרם לזה שאנחנו עכשיו נוציא רישיונות עם תמונה והוא.

<חנן אהרון: עכשיו הוא גם ממשיך לשאול את השאלות היפות.

<חנן אהרון: הוא אומר: 'אני מבחינת תקנות התעבורה', הוא נוהג עם רישיון תקף במדינת ישראל ואם הוא עשה חלילה משהו, הוא נוהג עם רישיון תקף בישראל.

<חנן אהרון: זה שהרישיון השהייה שלו אינו תקף אז מול תקנות משרד הפנים הוא בבעיה.

<חנן אהרון: זאת אומרת, הוא יובא לדין כשוהה בלתי חוקי בישראל.

<חנן אהרון: מבחינת רישיון הנהיגה שהמדינה הנפיקה לו, אין בתקנות התעבורה משהו שאומר שזה כפוף לרישיון השהייה שלו בישראל.

<חנן אהרון: זאת אומרת, אין דבר כזה, את זה צריך לחוקק בכנסת.

ישראל אייכלר: בשביל מה צריך את זה?

<חנן אהרון: לכן אני אומר שהשאלה שלו מצוינת.

<חנן אהרון: הוא אומר, אני נותן לפי - - -

ישראל אייכלר: הוא שאל לגבי הביטוח.

<חנן אהרון: אתם הבנתם מה שאמרתי?

ישראל אייכלר: הוא שאל לגבי הביטוח.

<חנן אהרון: אני עניתי לו.

<חנן אהרון: שאלתו מצוינת ולא רק לגבי הביטוח.

<חנן אהרון: האם הוא נחשב כנוהג עם רישיון תקף בישראל או לא, האם מותר לו לנהוג בלי רישיון הרי אסור לו.

ישראל אייכלר: אני מוסיף שאלה לגביי, אם פג תוקף הרישיון שלי ואני לא חידשתי אותו ואני נוהג, אני עשיתי עבירה?

<חנן אהרון: אבל לו יש רישיון.

ישראל אייכלר: ועשיתי ביטוח.

<חנן אהרון: לא, מה פתאום.

<חנן אהרון: לא, אל תגיד דבר כזה.

ישראל אייכלר: אז השאלה שלו בטלה.

<חנן אהרון: רגע, אני אחדד את זה.

<חנן אהרון: השאלה שלך הפוכה.

<חנן אהרון: הרישיון שלו בתוקף - - -

ישראל אייכלר: למה?

<חנן אהרון: רישיון הנהיגה שלו בתוקף לשנה.

<חנן אהרון: תנו רגע להסביר מה הוא אומר.

<חנן אהרון: אחרי חצי שנה כבר אין לו רישיון שהייה בישראל, פג משום מה, ביטלו לו את רישיון השהייה בישראל.

<חנן אהרון: הוא עם רישיון נהיגה תקף ביד ובלי רישיון שהייה בישראל – זו שאלה מצוינת.

<חנן אהרון: אני צריך לתת עכשיו חוות דעת משפטית?

<ורד קירו-זילברמן: לא.

<ורד קירו-זילברמן: לא.

<ורד קירו-זילברמן: אני אגיד לך מה.

<ורד קירו-זילברמן: אתם צריכים להצמיד את זה - - -

ישראל אייכלר: לא, אני לא חושב, אני מתנגד - - -

<חנן אהרון: אין לי את זה בתקנות.

<ורד קירו-זילברמן: מה שהוא אומר, הוא אומר שיש לו בעיה והוא צריך - - - -

<חנן אהרון: לי אין בעיה, אני נותן את הרישיון.

<אהרון סנדרס: הוא שואל מה הקשר לאשרה.

<אהרון סנדרס: זו השאלה.

<אהרון סנדרס: למה זה צריך להיות קשור לאשרה.

<חנן אהרון: אני לא קשרתי את זה לאשרה.

<חנן אהרון: לא, אני אומר לך שבתוקף.

<חנן אהרון: שנייה, תן לי לעזור לך.

<חנן אהרון: אני אומר שתוקף הרישיון שאנפיק לך יהיה לפי תוקף השהייה שלך בישראל.

<חנן אהרון: זאת אומרת, קיבלתי רישיון שהייה בישראל שנתיים-שלוש שנים, אתה מקבל רישיון נהיגה תקף לשלוש שנים.

<חנן אהרון: היה ובמהלך השלוש שנים רישיון השהייה שלך בישראל, מסיבות כאלה ואחרות, לא תקף, האם רישיון הנהיגה שלך תקף או לא.

<חנן אהרון: זו שאלה חשובה.

ישראל אייכלר: כן, זאת השאלה.

<חנן אהרון: זה לא ברור.

<אהרון סנדרס: מה הקשר בין זה למשרד הפנים לרישיון?

<חנן אהרון: אני אומר שאין קשר.

<חנן אהרון: אני, מבחינת רישיון הנהיגה שאני נותן לך הוא תקף לשלוש שנים רק שאתה לא שוהה חוקית בישראל, זה סיפור אחר.

<חנן אהרון: אתה לא נוהג בלי רישיון.

<חנן אהרון: אין בתקנה קשר בין רישיון הנהיגה לתוקף האשרה שלך.

<אהרון סנדרס: אז הרישיון שלי בתוקף, אז תן לי 10 שנים.

<אהרון סנדרס: תן לי 10 שנים, למה אתה - - -

ישראל אייכלר: בדיון הבא, נעשה דיון על 10 שנים.

ישראל אייכלר: היום אני חייב תודה לאנשים האלה.

ישראל אייכלר: סיימתי וסיכמתי.

<אהרון סנדרס: אני יכול רק מילה לגבי הדבר הזה.

<אהרון סנדרס: אני, רישיון האמריקאי שלי פג תוקף בעוד שבועיים.

<אהרון סנדרס: אני נוסע לאמריקה ולא יהיה לי רישיון עד שאני מחדש אותו, זה לוקח קצת זמן.

<אהרון סנדרס: רציתי להוציא - - -דיברתי איתם, רציתי להוציא רישיון בינלאומי על סמך הפתק הזה.

<אהרון סנדרס: הם אמרו לי שבלי או דרכון ישראלי או תעודת זהות ישראלית אין דבר כזה להנפיק רישיון בינלאומי.

<אהרון סנדרס: זאת אומרת, אני לא מרווחים בעצם כלום לגבי הרישיונות הבינלאומיים.

<אהרון סנדרס: זאת אומרת, אם אני רוצה לנסוע לחו"ל, יש רישיון בתוקף פה בארץ, אין לי מה לעשות איתו בחו"ל.

ישראל אייכלר: למה שאתה לא תקבל רישיון בינלאומי?

<אהרון סנדרס: כי הם אומרים שהם יכולים להנפיק רישיון בינלאומי רק על סמך דרכון ישראלי או תעודת זהות ישראלית.

ישראל אייכלר: נו בסדר, יהיה לך.

ישראל אייכלר: מה היה עד היום, יכולת לקבל רישיון בינלאומי?

<אהרון סנדרס: לא.

ישראל אייכלר: אז עכשיו כן תוכל לקבל רישיון בינלאומי.

ישראל אייכלר: למה לא?

<חנן אהרון: לא.

<חנן אהרון: לא.

<חנן אהרון: הרי אנחנו מנפקים רישיון בינלאומי על פי אמנת ז'נבה ווינה - - -

<שלומית אבינח: יש מדינות שכן ויש מדינות שלא.

<חנן אהרון: רגע.

<חנן אהרון: בכל מדינה כזאת, אם אני זוכר טוב, כל מדינה כזאת כשבא אזרח שרוצה להוציא רישיון נהיגה בינלאומי, אזרח של אותה מדינה הוא צריך דרכון של אותה מדינה לפני שנותנים לו רישיון נהיגה בינלאומי.

<חנן אהרון: זאת אומרת, זה לפי אמנת ז'נבה, אני לא זוכר אותה בעל פה, וגם ווינה.

<חנן אהרון: כשאנחנו מנפיקים רישיון נהיגה בינלאומי, כל מדינה כזאת שנותנת, זאת אומרת היא מזהה את האדם ויודעת.

<חנן אהרון: היא נותנת רישיון נהיגה לאדם שהוא אזרח אותה מדינה ועם דרכון של אותה מדינה.

<חנן אהרון: אם הוא לא אזרח אותה מדינה, אז אותה מדינה לא מנפיקה לו רישיון בינלאומי.

<חנן אהרון: עד כמה שידוע לי זה לפי האמנות.

ישראל אייכלר: אני מציע שבפעם הבאה תעשו פנייה אחרי שזה יתחיל לרוץ.

ישראל אייכלר: הרי כל דבר חדש אפשר לעכב מאלף סיבות.

ישראל אייכלר: כשזה יתחיל לרוץ, אם תתקל בבעיה אם אפשר נתקן אותה לפי הצרכים, אם אי אפשר אז לא יהיה לך רישיון בינלאומי, מה לעשות.

ישראל אייכלר: אני נוסע ברישיון הישראלי בארה"ב ועוד לא עשו לי - - -

<אהרון סנדרס: לא אין כל כך בעיה כי יש לי רישיון אמריקאי, אבל לאלה שעשו רישיון רק פה בארץ אין להם אפשרות לנהוג בחוץ לארץ כי אין להם אפשרות.

ישראל אייכלר: אני סיימתי את הדיון.

ישראל אייכלר: אני רוצה להודות לכל המשתתפים ולסכם את הדברים.

ישראל אייכלר: הוועדה מברכת את משרד התחבורה ואת משרד הפנים על ההישג שהגיעו אליו למתן רישיונות עם כרטיס רגיל ככל אזרח אחר, עם תמונה לפי תוקף השהייה החוקי בישראל.

ישראל אייכלר: הוועדה מבקשת תוך חודשיים מהיום, ובתוך הזמן שיהיו ערוכים משרד התחבורה ומשרד הפנים להתחיל להנפיק את הרישיונות האלה.

ישראל אייכלר: היום מי שיש לו רישיון מנייר יוכל לגשת, כאשר משרד התחבורה יודע על כך, ללשכות הרישוי ולקבל כרטיס רישיון נהיגה כמו כל נהג אחר.

ישראל אייכלר: הוועדה מודה לשר התחבורה ולשר הפנים ולמנכ"ל משרד התחבורה ולמנכ"ל משרד הפנים ולמנהלי האגפים פקידי הציבור שעמלו והכינו את התיקון.